Loudías
Loudías (kreeka keeles Λουδίας) on jõgi Kesk-Makedoonias. Loudías algab Páiko mäestikust, voolab läbi Pélla ja Thessaloníki piirkonnaüksuse ning suubub Aksióse rahvuspargi märgalal Egeuse merre Therme lahte. Jõe pikkus on 50 km ja valgala pindala 1250 km². Jõesängi maksimaalne laius on umbes 60 meetrit ja sügavus 3–5 meetrit. Loudías on väga kalarikas. Esinevad muuhulgas tippviidikas, Makedoonia pardkala, harilik päikeseahven, karpkala, ahven, turb, cobitis vardarensis, Makedoonia vimb, linask.